钦定古今图书集成/历象汇编/庶征典/第007卷 > 《明娄元礼田家五行》 > 《论月》
## 钦定古今图书集成/历象汇编/庶征典/第007卷 > 《明娄元礼田家五行》 > 《论月》

月晕主风，何方有阙，即此方风来。新月卜雨。谚云：“月
如挂弓，少雨多风。月如偃瓦，不求自下。”又云：“月偃偃，
水漾漾，月子侧，水无滴。新月落北，主米贵荒。”谚云：“月
照后壁，人食狗食，作窃者易败”，果验。月初始生，前月
大尽，初二晚见，前小尽，初三晚见。谚云：“大二小三，初
五夜里更半。月初八廿三上落，半夜十二夜里天亮。
月，十三四大明月著地，十五十六正团圆，十七十八
正轰喧，十八九坐可守，二十二十一月上一更急，二
十二与三月上半阑残，二十四五六月上好煮粥，二
十七与八日月东方一齐发，二十九夜略有上弦初
七八九，下弦二十二三四。”〈按此但言晦朔弦望之候并志之以见田家之谚〉